Contingut

# Alineació

Modifica l'alineació dels eixos o de les etiquetes de títol.

Algunes de les opcions indicades no estan disponibles per a totes les etiquetes. Per exemple, hi ha opcions diferents per a les etiquetes dels objectes 2D i 3D.

Per a accedir a aquesta ordre...

Trieu Format ▸ Eix (diagrames)

## Mostra les etiquetes

Indica si es mostraran o s'amagaran les etiquetes de l'eix.

La icona Títol dels eixos activat/desactivat de la barra Formatació commuta l'activació o la desactivació de les etiquetes per a tots els eixos.

Mostra/amaga la descripció dels eixos

## Gira el text

Defineix la direcció del text del contingut de la cel·la. Feu clic a un dels botons ABCD per a assignar la direcció.

### Roda ABCD

Podeu definir l'orientació del text de la variable fent clic a qualsevol punt de la roda. Les lletres "ABCD" del botó corresponen al nou paràmetre.

### Botó ABCD

Assigna una orientació de text vertical per al contingut de la cel·la.

Si definiu una etiqueta vertical per a l'eix X, el text es podrà retallar per la línia de l'eix X.

### Graus

Us permet introduir de manera manual l'angle de l'orientació.

## Flux del text

Defineix el flux de text per a l'etiqueta de dades.

### Superposa

Indica que el text de les cel·les es pot superposar a altres cel·les. Això pot ser especialment útil si no hi ha prou espai. Aquesta opció no està disponible amb direccions de títols diferents.

### Salt

Permet un salt de text.

### Les opcions següents no estan disponibles per a tots els tipus de diagrames:

## Ordena

Les opcions d'aquesta pestanya només estan disponibles per als diagrames 2D, des de Format ▸ Eix ▸ Eix Y o bé Eix X. Des d'aquesta àrea, podeu definir l'alineació de les etiquetes de nombres per als eixos X o Y.

### Mosaic

Organitza els nombres dels eixos els uns al costat dels altres.

### Organització senar

Organitza els valors dels eixos, amb els nombres parells sota els nombres senars.

### Organització parell

Organitza els valors dels eixos, amb els nombres senars sota els nombres parells.

### Automàtic

Organitza automàticament els nombres als eixos.

Tingueu en compte que si la mida del diagrama és massa petita podran sorgir problemes en la visualització d'etiquetes. Podeu evitar aquest problema augmentant-ne el zoom o reduint-ne la mida de la lletra.

### Direcció del text

Especifica la direcció del text per a un paràgraf que fa servir la disposició complexa de text (CTL). Aquesta funcionalitat només està disponible si la compatibilitat amb la disposició complexa de text està activada.

Ens cal la vostra ajuda!