Contingut

# Càlculs amb fórmules

Totes les fórmules comencen amb un signe d'igual. Les fórmules poden contenir nombres, text, operadors aritmètics, operadors lògics o funcions.

Recordeu que els operadors aritmètics bàsics (+, -, *, /) es poden utilitzar a les fórmules mitjançant la norma "multiplicació i divisió abans de suma i resta". En comptes d'escriure =SUMA(A1:B1) podeu escriure =A1+B1.

També es poden utilitzar parèntesis. Així, el resultat de la fórmula =(1+2)*3 produeix un resultat diferent de =1+2*3.

Alguns exemples de fórmules del LibreOffice Calc:

=A1+10 | Mostra el contingut de la cel·la A1 més 10.
=A1*16% | Mostra el 16% del contingut d'A1.
=A1 * A2 | Mostra el resultat de la multiplicació d'A1 i A2.
=ARROD(A1;1) | Mostra els continguts de la cel·la A1 arrodonits a un lloc decimal.
=EFECTIU(5%;12) | Calcula l'interès efectiu per a un interès nominal anual del 5% amb 12 pagaments l'any.
=B8-SUMA(B10:B14) | Calcula B8 menys la suma de les cel·les B10 a B14.
=SUMA(B8;SUMA(B10:B14)) | Calcula la suma de les cel·les B10 a B14 i afegeix el valor a la cel·la B8.

També és possible incrustar funcions a fórmules, tal com es mostra a l'exemple, i incrustar funcions dins de funcions. L'auxiliar de funcions us ajudarà amb les funcions incrustades.

Temes relacionats

Introducció de fórmules

Llista de funcions

Auxiliar de funcions

Ens cal la vostra ajuda!