Contingut

# Definició dels colors de fons o dels gràfics de fons

Podeu definir un color de fons o utilitzar un gràfic com a fons per a diversos tipus d'objecte al LibreOffice Writer.

## Per a aplicar un fons a caràcters de text

1. Seleccioneu els caràcters.

2. Trieu Format ▸ Caràcter.

3. Feu clic a la pestanya Ressaltat i seleccioneu el color de fons.

## Per a aplicar un fons a un paràgraf

1. Col·loqueu el cursor en el paràgraf o seleccioneu més d'un paràgraf.

2. Trieu Format ▸ Paràgraf.

3. A la pàgina de la pestanya Àrea , seleccioneu el color de fons o un gràfic de fons.

Per a seleccionar un objecte del fons, manteniu premuda la tecla OrdreCtrl i feu clic a l'objecte. També podeu utilitzar el Navegador per a seleccionar l'objecte.

## Per a aplicar un fons a tota o a part d'una taula de text

1. Col·loqueu el cursor a la taula del document de text.

2. Trieu Taula ▸ Propietats.

3. Seleccioneu el color o el gràfic de fons a la pestanya Fons.

4. En el quadre Per a, trieu si el color o el gràfic s'han d'aplicar a la cel·la actual, a la fila actual o a tota la taula. Si seleccioneu més d'una cel·la o més d'una fila abans d'obrir el diàleg, el canvi s'aplicarà a la selecció.

També podeu utilitzar una icona per a aplicar un fons a les parts de la taula.

Per a aplicar un color de fons a les cel·les, seleccioneu-les i utilitzeu el botó desplegable Color de fons de la cel·la de la taula a la barra d'eines Taula .

Per a aplicar un color de fons a un paràgraf de text dins d'una cel·la poseu el cursor al paràgraf de text i després utilitzeu el botó desplegable Color de fons a la barra d'eines de Formatació .

Temes relacionats

Canvi de l'emplenament de fons de la diapositivapàgina

Icona del color del ressaltat dels caràcters

Pestanya Fons

Marques d'aigua

Fons de pàgina com a estils de pàgina

Ens cal la vostra ajuda!